Chi huasha,
Jesús pai yachachishca runaunandi Judea partima shamuca.
Paigunahua chihui tiaushcai bautisacami.
Juan shinallara Enon llactai bautisauca.
Salim llacta mayambi,
ashca yacu chihui tiashcamanda.
Shamujcunara bautisaca.
Juan chunda cularbi manara ishcashcachu aca.
Juan yachachishca runauna judiugunahua rimananauca paiguna aichara maillarinamanda.
Juanma shamunauca:
“Rabí,
Yachachij,”
nisha,
“canhua Jordán chimbai tiau runa,
can rimaushca,
shinallara bautisaunmi;
tucui paihuajma shamunaun.”
Juan cutipaca:
“Runa mana imaras apinara ushanzhu mana paima cushca ajpi ahua pachamanda.
Cangunallara ñuca rimashcara uyajcuna anguichi,
ñaupa cachamushca ani. ’
Huarmira charijca carimi;
randi cari amigu,
paihua pariju shayarij,
paihua shimira uyasha,
ashcara cushiyan cari shimira uyashcamanda.
Shinami ñuca cushi pactarin.
Pai yaparinara ministirin,
ñucaga pishiyanara.”
”Ahuamanda shamuj tucuimanda yalimi.
Cai pachamanda ajca cai pachamandallami,
cai pachamanda shimiunara riman.
Ahua pachamanda shamuj tucuimanda yalimi.
Imara ricusha uyasha,
caillara riman.
Mana pihuas pai rimashcara chasquinzhu.
Maicans pai rimashcara chasquisha,
Dios sirtu rimaj ashcara ricuchin.
Dios cachamushca Runa Dios rimashca shimiunara riman.
Dios Ispiritura mana tupusha cunzhu.
Yaya Churira llaquin;
tucuira paihua maquii intrigashcami.
Maicans Churii quirisha huiñai causaira charin.
Maicans Churira mana caźusha,
causaira mana ricungachu,
randi Dios piñarishca paihua ahuaimi.”